เรื่องร้องเรียน (ถนน,คลอง,สะพาน,ความสะอาด) วันที่ 2022-07-30 11:08:52 — แขวงลำผักชี เขตหนองจอก กรุงเทพมหานคร
1. พื้นที่ : เขตหนองจอก ซอยสุวินทวงศ์ 48 

2. ปัญหา : 
2.1 ทางเข้าซอยสุวินทวงศ์ 48 มีขนาดเล็ก แค่พอคน รถจักรยาน และรถจักรยานยนต์ผ่านเท่านั้น จึงอยากให้ขอขยายเส้นทางให้รถใหญ่สามารถสัญจรได้เพื่อการเดินทางที่สะดวก ขนส่งผู้ป่วยสู่ รพ.ได้ทันท่วงที และการปลูกสร้างในพื้นที่ ซึ่งปัจจุบันใช้ทางเข้า-ออกผ่านซอยสุวินทวงศ์ 52 ซึ่งซอยสุวินทวงศ์ 52 ไม่มีไฟตามเส้นทาง มีผู้มาทิ้งขยะบนถนนสาธารณะล้ำพื้นที่สัญจร สกปรก และน่ากลัว
2.2 ทางเข้าซอยสุวินทวงศ์ 48 ติดกับทางหลวงหมายเลข 304 ที่ขยายถนนและสะพาน และติดท่อประปาขนาดใหญ่ จึงยากที่จะขยายถนน แต่ท่านพอจะช่วยประสานหน่วยงานที่เกี่ยวข้องแก้ปัญหานี้ได้ไหมคะ ทางออกที่ไม่ใช่แจ้งแค่ว่าทางออกมีมากมาย ให้ไปออกทางอื่นน่ะค่ะ
2.3 เส้นทางสัญจรซอยสุวินทวงศ์ 48 มีขนาดเล็ก และพื้นผิวขรุขระเลียบคลองอู่ตะเภา รถยนต์สัญจรได้ครั้งละ 1 คัน หากมีรถสวนและต้องหลบหลีกจะกลัวตกคลองมากค่ะ

3. ตำแหน่ง : 
3.1 ปากซอยสุวินทวงศ์ 48
https://maps.app.goo.gl/YYQjmtLgk4LFKZ856

3.2 เส้นทางในซอนสุวินทวงศ์ 48 
ปักหมุด
https://maps.app.goo.gl/obbZmjuY7xuVMNMLA

4. รูปภาพประกอบด้านล่าง ทั้งนี้ได้ขออนุญาตบุคคลที่อยู่ในรูปภาพแล้ว

5. ข้าพเจ้ายินดีเปิดเผยชื่อ ข้อมูลการติดต่อ และการแจ้งปัญหาครั้งนี้กระทำเพื่อประโยชน์แก่การสัญจรและอยู่อาศัย มิใช่เพื่อการพาณิชย์แต่อย่างใด หากท่านมิสามารถแก้ไขได้ทั้งหมด ขอเพียงอนุญาตให้ทำขยายถนนช่วงทางเข้าซอยสุวินทวงศ์ 48 ได้ ข้าพเจ้ายินดีใช้ทรัพย์ส่วนตัวดำเนินการต่อไป

ขอบคุณที่รับฟังค่ะ